google/wiki40b huggingface dataset:
Sengkuang cina

Umbisi sengkuang

Umbisi kecil bulatnya mempunyai isi putih yang bersih dan boleh dimakan mentah, celur, atau panggang dan biasanya adalah jeruk atau tin. Ia adalah bahan popular dalam masakan Cina. Di China, ia paling sering dimakan mentah, kadang-kadang dimaniskan. Ia juga boleh dikisar menjadi bentuk tepung dan digunakan untuk membuat kek sengkuang cina, yang biasa sebagai sebahagian daripada masakan dim sum. Ia adalah jarang di kalangan sayur-sayuran kerena sering masih rangup walaupun selepas dimasak atau ditinkan, kerana dinding sel mereka adalah bersilang dan diperkukuhkan oleh sebatian fenolik tertentu, seperti oligomer daripada asid ferulik. Ciri ini dikongsi oleh sayur-sayuran lain termasuk cyperus esculentus dan akar teratai.
Umbisinya kaya dengan karbohidrat (kira-kira 90% berat kering), terutamanya kanji (kira-kira 60 peratus berat kering), dan juga sumber serat makanan yang baik, riboflavin, vitamin B₆, kalium, tembaga dan mangan.
Jika dimakan mentah, permukaan tumbuhan boleh berpotensi menyebar fasciolopsiasis.

Rasa

Sengkuang cina mentah adalah sedikit manis dan sangat rangup. Sengkuang cina rebus mempunyai tekstur yang kuat dan sedikit rangup, dengan rasa yang sangat ringan dan sedikit berkacang, jadi rasanya dengan mudah boleh mengatasi perasa atau sos lain jika dimasak bersama. Sengkuang cina sering digabungkan dengan pucuk rebung, ketumbar, halia, minyak bijan dan kacang polong. Sayur-sayuran campuran kukus atau tumis sering mengandungi sengkuang cina. Ia sering digunakan dalam hidangan mi atau nasi.

Tatanama

Sengkuang cina (Cina tradisional: 荸薺; Cina mudah: 荸荠; hanyu pinyin: bíqi, 馬蹄; pinyin:mǎtí) berasal dari China dan ditanam secara meluas dalam sawah padi di selatan China dan beberapa bahagian di Filipina, di mana ia dipanggil apulid. Di Vietnam, ia dipanggil củ mã thầy (di Utara) dan củ năng (di Selatan) dan merupakan bahan utama bánh củ năng hấp, chè mã thầy. Di Thailand, ia dipanggil somwang (สมหวัง) dan ia sering digunakan dalam pencuci mulut, tabtim krob (ทับทิมกรอบ). Di India, ia dikenali umum sebagai Singhada, shingada, atau singoda.
Kampung Paya Rawa, Pendang

Poskod

Poskod yang digunakan di Kampung Paya Rawa, Pendang, Kedah adalah 06700.
Dimer (kimia)

Dimer ialah suatu entiti kimia yang terdiri daripada dua monomer yang berstruktur serupa yang tercantum dengan ikatan yang boleh sama ada kuat atau lemah, kovalen atau antara molekul. Istilah homodimer digunakan apabila dua molekul adalah seiras (contohnya, A-A) dan heterodimer apabila tidak seiras (contohnya, A-B). Balikan bagi pendimeran kerap dipanggil penceraian.
Kampung Tok Iman, Padang Serai

Poskod

Poskod yang digunakan di Kampung Tok Iman, Padang Serai, Kedah adalah 09400.
Noer

Noer merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Hidup Semula

Inspirasi dan komposisi

"Hidup Semula" digubah oleh Audi Mok bersama Shazee Ishak yang bertindak sebagai penulis lirik. 
Lagu ini juga disuntik dengan unsur-unsur seram. Sebagaimana lazimnya piano digunakan dalam runut bunyi filem seram, Audi turut mengambil konsep yang sama apabila petikan piano diberikan fokus dalam susunan muzik "Hidup Semula".
Bunyi xilofon dan kesan khas bunyi juga digunakan bagi menbamah suasana seram. "Hidup Semula" berkisarkan tentang kesempatan kedua untuk memperbaiki kesilapan jika diberi peluang untuk bangkit dari kematian dan hidup semula.

Muzik video

Muzik video "Hidup Semula" diarahkan oleh Zalhilman Ismail yang sebelum ini pernah mengarahkan muzik video lagu "Menangislah" nyanyian Syamsul Yusof dan Mawi.
Pińczów

Pińczów merupakan sebuah bandar yang terletak di wilayah Świętokrzyskie, Poland.
Gines

Gines merupakan sebuah kawasan perbandaran yang terletak di wilayah Seville, Andalusia, Sepanyol
Bukit

Bukit ialah kawasan tanah yang lebih tinggi daripada persekitarannya. Bukit selalunya mempunyai puncak. Bukit yang agak kecil dipanggil "anak bukit".

Istilah

Lainan antara bukit dan gunung adalah kurang jelas dan merupakan suatu bidang subjektif. Yang jelas ialah bukit lebih kecil dan kurang curam berbanding gunung. Oxford English Dictionary mengesyorkan batas 2000 kaki (610 meter), manakala Kamus Dewan mengesyorkan batas 1500 kaki (457.2 m).
Mahoba

Demografik 2001

Menurut bancian India pada tahun 2001, Mahoba memiliki bilangan penduduk seramai 78,806. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Mahoba memiliki kadar pendidikan (kebolehan membaca) 60%, melebihi kadar purata kebangsaan 59.5%; dengan 60% lelaki dan 40% wanita mampu membaca. 16% dari populasi berusia di bawah 6 tahun. (2001)
Rejam lembing

Matlamat dan peralatan

Matlamat acara ini ialah merejam lembing sejauh yang dapat dilakukan dengan mengikut peraturan dan di dalam kawasan yang telah ditetapkan. Para pemenang akan ditentukan menerusi rejaman atau balingan yang paling jauh. Peralatan yang perlu bagi atlet acara ini ialah lembing dan kawasan membuat rejaman iaitu padang.
Lembing diperbuat daripada kayu, besi, atau logam campuran. Bahagian-bahagian lembing pula terdiri daripada bahagian kepala yang panjang, bahagian pegangan (grip), dan bahagian hujunga atau ekor yang tajam. Bahagian kepala yang panjang diperbuat daripada besi berukuran 25cm-33cm. Bahagian pegangan (grip) panjangnya 15cm-16cm untuk acara kategori lelaki dan 14cm-15cm untuk kategori wanita dan lelaki bawah 18 tahun. Grip terletak pada pusat graviti lembing. Berat minimum lembing untuk kategori lelaki ialah 800g manakala untuk kategori wanita bawah 16 tahun pula ialah seberat 600g.

Teknik

Untuk pengetahuan dan makluman anda, terdapat dua cara yang biasa digunakan oleh perejam lembing. Satu dari atas dan satu dari sisi bawah. Anda boleh memilih dua cara tersebut berdasarkan keselesaan dan kemampuan. Untuk mendapatkan satu rejaman yang baik dan sempurna selain tenaga yang dipindahkan semasa larian dan momentum semasa rejaman dilakukan, cara memegang (grip) juga perlu dititikberatkan dan diambil kira. Sekiranya pegangan tidak kemas, lembing akan terlepas begitu sahaja dan rejaman tidak sejauh seperti yang dikehendaki.

Perejam lembing terkemuka

Jaguh acara merejam lembing iaitu Jan Železný dari Czech Republic yang mempunyai susuk badan yang biasa berbanding pencabar terdekat Steve Backley telah berjaya merejam lembing melebihi 90 meter dan rejaman beliau adalah antara yang terbaik dalam sejarah merejam lembing. Beliau juga merupakan pemegang rekod dunia dalam acara merejam lembing dengan jarak 98.48m sehingga sekarang.
Jaguh negara Malaysia seperti Nashatar Singh dan Ballang Lassung adalah antara dua mutiara negara Malaysia yang pernah menyinarkan pingat emas untuk Malaysia pada era 70-an dan 80-an. Begitu juga jaguh wanita negara Malaysia iaitu Norsham Yon turut menyinari acara ini di peringkat Sukan SEAP pada masa yang lalu. Kalau dilihat kepada jaguh-jaguh ini, memang susuk badan memainkan peranan yang penting untuk menjadi perejam yang terbaik dalam acara ini.
Nagrikidul

Poskod

Poskod yang digunakan di Nagrikidul adalah 41111. Terdapat buah desa di dalam daerah kecamatan Purwakarta.
Dia Menantu Rahsia

Sinopsis

Pertunangan antara Zamer (Syazuwan Hassan) dengan Doktor Suraya telah merobek hati Melissa (Raysha Rizrose). Apatah lagi pertunangan itu atas permintaan ibu Zamer sendiri.
Kerana mahu merawat hati yang kecewa, Melissa membawa diri ke Kuala Lumpur. Pertemuan antara Melissa dengan Syakir (Ashraf Muslim) di Kuala Lumpur telah mengubah keseluruhan hidup mereka. 
Semuanya bermula dengan permintaan tidak diduga daripada Syakir. Lamaran daripada Syakir, akhirnya diterima Melissa semata-mata mahu melarikan diri daripada Zamer yang terus mengejar cintanya. Malahan Engku Kamelia (Mona Allen) juga turut mendambakan cinta Syakir. Tujuan mereka mahu berkahwin tidak diketahui sesiapa. Malahan perkahwinan itu juga tanpa rasa cinta di hati masing-masing.
Mampukah perkahwinan itu menyelesaikan masalah mereka? Selama manakah mereka mampu bertahan hidup di alam perkahwinan itu?
Turan Tiging

Poskod

Poskod yang digunakan di Turan Tiging adalah 39262. Terdapat 16 buah desa di dalam daerah kecamatan Lebong Selatan.
Saksofon

Saksofon adalah sejenis alat muzik tiupan yang biasanya diperbuat daripada logam tembaga, bentuknya seperti kon yang bengkok berbentuk huruf "J" dan terdapat kekunci untuk bermain dengan jari-jari, sementara bahagian hujungnya terdapat tempat untuk meniup. Terdapat alat rid di bahagian tempat tiupan tersebut. Saksofon pada asalnya digunakan dalam orkestra dan pancaragam tentera, tetapi kini lebih dikenali sebagai alat muzik dalam muzik popular, big band dan jazz.
Sekolah Kebangsaan Sri Permai

Sejarah

Sekolah Kebangsaan Sri Permai (SKSP) ialah sebuah sekolah di kawasan pedalaman Orang Asli di Kelantan. Sebelum ini, SKSP dikenali sebagai SK Pos Pasik. Ia kemudian telah ditukarkan kepada SK Sri Permai (SKSP) pada tahun 1998 kerana nama Pasik adalah tidak sesuai untuk sekolah yang gurunya seratus peratus orang Islam.
SKSP terletak di tepi Sungai Jenera, Ulu Kelantan berdekatan dengan sempadan Sungai Siput, Perak. Sekolah ini dibina pada tahun 1973 dan murid-muridnya adalah terdiri daripada kalangan anak-anak orang Asli suku kaum Temiar dari kampung-kampung berhampiran dengan sekolah seperti Kampung Bering, Kampung Pasik dan Pos Gob. Asalnya, SKSP ditadbir dan diuruskan oleh Jabatan Hal Ehwal Orang Asli (JHEOA). Namun, pada 1 Januari 1996, SKSP telah diambil alih oleh Kementerian Pendidikan Malaysia (KPM) sepenuhnya.
SKSP terletak kira-kira 80 kilometer dari Bandar Gua Musang dan 214 kilometer dari ibu negeri Kelantan iaitu Bandar Kota Bharu. Perjalanan dari Gua Musang ke SKSP melalui jalan bertar sejauh 46 km manakala jalan tanah merah/jalan balak sejauh 34 km. Perjalanan masuk ke sekolah hanyalah dengan menggunakan kenderaan pacuan 4 roda atau motosikal sahaja yang memakan masa selama 2 hingga 4 jam bergantung kepada keadaan cuaca.
Kidung Tantri Demung

Kidung Tantri Demung menurut tradisi Bali, ditulis oleh dua pengarang yaitu Ida Padanda Nyoman Pidada dan adiknya Ida Padanda Ketut Pidada dari Griya Punya di Sidemen Karangasem dan ditulis pada tahun 1650 Saka atau 1728 Masehi.
Kidung ini mengisahkan cerita Tantri atau Pancatantra dalam bahasa Jawa Tengahan.
Sastra Jawa-Bali <----
Naraini

Demografik 2001

Menurut bancian India pada tahun 2001, Naraini memiliki bilangan penduduk seramai 13,124. Dari jumlah tersebut, kaum lelaki membentuk 54% dari jumlah keseluruhan populasi dan wanita seramai 46%.

Pendidikan 2001

Menurut bancian India pada tahun 2001 Naraini memiliki kadar pendidikan (kebolehan membaca) 57%, di bawah kadar purata kebangsaan 59.5%; dengan 63% lelaki dan 37% wanita mampu membaca. 18% dari populasi berusia di bawah 6 tahun. (2001)
Maktab Rendah Sains MARA Gerik

Sejarah Penubuhan

Maktab Rendah Sains MARA Gerik (MRSM Gerik) beroperasi sepenuhnya pada Januari 1994, dengan kemasukan 98 orang pelajar Tingkatan 2 dan 146 orang pelajar Tingkatan 1. Sehingga Mei 1995 bilangan pelajar MRSM Gerik ialah seramai 336 orang. Sebagai maktab baru, terdapat kekurangan dan gangguan dalam operasi. Paling ketara, dalam peringkat awal adalah gangguan bekalan air dan elektrik akibat kerja - kerja melebar dan meluaskan jalan antara Gerik dan Lawin.
Abdullah Gül

Kehidupan awal

Abdullah Gül lahir di Kayseri pada tarikh ulangtahun Hari Kebangsaan negara Turki ke-26 tahun, iaitu 29 Oktober 1949. Ayahnya Ahmet Hamdi (1926-2017), seorang imam berdarah kacukan campuran Turki dan Arab manakala ibunya, Adviye (1931-), berasal dari keluarga Islam konservatif. 
Moyang sebelah ayahnya seorang berketurunan Arab, salah satu bangsa minoriti di negara Turki yang berhijrah dari Siirt ke Develi sekitar tahun 1915 dan Gül dipanggil juga dengan nama Cumhur, oleh ahli keluarganya.

Pendidikan

Abdullah Gül belajar di Universiti Istanbul, Turki dalam jurusan ekonomi.  Dia kemudian belajar di United Kingdom iaitu di ibu negaranya, London dan juga salah satu daripada bandar pendidikan utama negara itu, Exeter. 
Selepas tamat pengajiannya, beliau kemudian bekerja di Adapazarı dan menjadi pensyarah berpangkat profesor madya dalam bidang ekonomi di Universiti Sakarya. 
Dari 1983 hingga 1991, dia bekerja dengan Bank Pembangunan Islam/Islamic Development Bank sebagai seorang ahli ekonomi. 
Kemudian pada tahun 1991, Gül menjadi pensyarah di pengurusan antarabangsa. Semasa di universiti, beliau terlibat dalam gerakan Islamiah-nasionalis,"Milli Turk."

Calon Presiden Turki 2007

Parti Keadilan dan Pembangunan yang berkuasa di Turki selepas pilihan raya Turki 2007, telah mencalonkan kembali Menteri Luar Turki, Abdullah Gül untuk jawatan Presiden Turki.
Tindakan Parti Keadilan dan Pembangunan (AKP) pimpinan Recep Tayyip Erdoğan ini akan menimbulkan kembali tentangan dari puak sekular dan tentera Turki yang begitu taksub dengan idea nasionalis Mustafa Kemal Atatürk. 
Puak sekular tidak mahu Abdullah Gül menjadi Presiden Turki kerana beliau dilihat Islamik, pendirian yang bertentangan dengan sekular dan akan memundurkan semula negara bangsa dan masyarakat Turki.
Isterinya merupakan pemakai jilbab, pakaian Islam yang jelas dilarang di Turki.
Saruni

Poskod

Poskod yang digunakan di Saruni adalah 42216. Terdapat 5 buah desa di dalam daerah kecamatan Majasari.
Kampung Sungai Tiang Darat

Poskod

Poskod yang digunakan di Kampung Sungai Tiang Darat, Selekoh, Perak ialah 36200.
Skuadron

Kegunaan Dalam Tentera Darat Malaysia

Satu kumpulan mengandungi 120 hingga 180 orang tentera infantri di dalam Tentera Darat di panggil sebagai Kompeni. Untuk pasukan yang sama besarnya di dalam pasukan Kor Armor DiRaja, Rejimen Askar Jurutera DiRaja, Rejimen Semboyan DiRaja dan Rejimen Gerak Khas tidak dipanggil Kompeni tetapi dipanggil Skuadron. Ini kerana kumpulan penaung Skuadron digelarkan sebagai Rejimen dan bukannya batalion.
Skuadron Rejimen Askar Jurutera DiRaja dan Rejimen Semboyan DiRaja pula berfungsi sebagai Skuadron di peringkat Briged di bawah naungan Rejimen masing-masing. Skuadron dalam Kor Armor DiRaja dan Rejimen Gerak Khas dipecahkan menjadi 4 Terup.

Tentera Darat British

Skuadron Kavalri (berkuda ataupun armor) biasanya mempunyai 3 hingga 5 Terup. Di dalam Tentera Darat British dan kebanyakan negara Komanwel, Skuadron adalah formasi kecil yang sama besarnya dengan kompeni infantri. Istilah skuadron digunakan untuk pasukan-pasukan Special Air Service, Royal Engineers, Royal Corps of Signals, Royal Army Medical Corps dan Royal Logistic Corps.
Skuadron biasanya dipanggil mengikut nombor atau abjad, seperti No. 1 Skuadron, ataupun “A” Skuadron. Tentera Darat British mempunyai tradisi di mana skuadron boleh diberikan nama pertempuran yang penting dalam sejarah di mana Rejimen tersebut terlibat.

Amerika Syarikat

Di dalam Tentera Darat Amerika Syarikat, satu Skuadron Kavalri sama besarnya dengan satu batalion. Panggilan Skuadron ini digunakan untuk pasukan armor dan kavalri sahaja, bagi pasukan-pasukan yang dahulunya berasal daripada rejimen kavalri berkuda seperti 7th Cavalry. Bagi pasukan armor yang lain, istilah batalion dan kompeni digunakan.

Unit-unit Penerbangan

Skaudron di dalam Tentera Udara ataupun unit-unit penerbangan Tentera Darat dan Tentera Laut mempunyai ataupun 4 Flight dengan 12 hingga 24 buah pesawat.
Pasukan darat dalam Tentera Udara juga dikumpulkan dalam skuadron. Di dalam tentera Udara DiRaja British, skuadron boleh diberikan nama khas umpamanya, The Queen's Colour Squadron (Skuadron Penyimpan Panji-Panji DiRaja).

Tentera Laut

Satu Skuadron Tentera Laut boleh melibatkan beberapa buah kapal khususnya kapal-kapal besar. Tentera Laut DiRaja Malaysia mengumpulan satu kumpulan kapal jenis yang sama di dalam skuadron, seperti 22 Skuadron Korvet. Skaudron boleh membawa maksud kumpulan bagi maksud pentadbiran ataupun bagi maksud kumpulan tempur.
Tentera Laut Amerika Syarikat mengumpulkan kapal-kapal jenis yang sama di dalam skuadron untuk maksud pentadbiran.
Sicincin

Sicincin ialah sebuah nagari (setaraf desa) di Kabupaten Payakumbuh, Sumatera Barat, Indonesia.
Rastatt (daerah)

Ortenaukreis merupakan sebuah kabupaten (Landkreis) di Baden-Württemberg, Jerman.
Kampung Charok Pelandok

Poskod

Poskod yang digunakan di Kampung Charok Pelandok, Sik, Kedah adalah 08200.
Sekolah Kebangsaan Sungai Penipah

Sejarah

Para penduduk kampung Penipah telah memohon sebuah bangunan sekolah daripada Majlis Daerah Mukah.
Dengan semangat gotong-royong penduduk kampung serta masyarakat Iban yang tinggal berdekatan kampung Penipah, akhirnya wujudlah sebuah sekolah pondok yang atapnya dibuat daripada daun nipah dan dindingnya daripada kulit kayu dan batang nibong. Sekolah itu didirikan pada tahun 1962, bilamana Guru Besar pertama ketika itu ialah En. Awang Morni Awang Lai.
Murid-murid sekolah pada masa itu terdiri daripada anak-anak penduduk kampung Penipah dan orang-orang Iban dari Ulu Sungai Penipah dan Mateding. Murid-murid Iban yang bersekolah pada ketika itu menumpang di rumah Mak Cik Uput. Dua tahun kemudian, sebuah asrama pondok didirikan dan Mak Cik Uput sendiri yang menjadi tukang masaknya.
Dari tahun ke tahun, bilangan murid-murid sekolah bertambah. Empat orang Guru Besar telah berkhidmat semenjak sekolah pondok itu didirikan. Mereka ialah En. Awang Morni Awang Lai (1962), En. Yusuf Marsal (1967), En. Awang Hassan Awang Ubi (1968) dan En. Sussex Luka (1971).
Pada tahun 1972, bangunan sekolah baru telah dibina. Guru Besar pada ketika itu ialah En. Abdul Ghani Haji Drahman. Sekolah baru itu dilengkapi dengan bangunan asrama, bilik amah, bilik masak dan dewan makan. Bangunan itu dibuka dengan rasminya oleh Senator Haji Latip Haji Dris pada 22 Jun 1972, manakala bangunan asramanya pula dirasmikan oleh Timbalan Menteri Pelajaran Malaysia, Senator Haji Salleh Jafaruddin pada 23 Ogos 1977. Cik Sadiyah Saman dilantik menjadi tukang masak yang baru.
Pada tahun 1973, En. Besiri Haji Keri dilantik menjadi Guru Besar. Pada tahun itu jugalah Kerajaan Persekutuan mengambil alih pentadbiran sekolah daripada pihak Majlis Daerah. Dalam tahun 1982 hingga pertengahan tahun 1983, Guru Besarnya ialah En. Sazali Morshidi. Bilangan murid ketika itu adalah sebanyak 120 orang dengan empat orang tenaga pengajar. Bagi kemudahan pentadbiran di peringkat sekolah, pejabat sekolah telah didirikan pada akhir tahun 1982. Pada bulan Julai 1983, En. Sazali Morshidi telah berpindah tugas menjadi Pegawai Kebudayaan Belia dan Sukan Daerah Mukah. Maka, En. Ronnie Alphonsus Rais dilantik memangku jawatan tersebut.
Seperti sekolah-sekolah lain dalam daerah Mukah, SK Sungai Penipah membuka kelas KBSR Tahun Satu pada tahun 1983. Setelah itu, terdapat tiga buah kelas KBSR dan dan satu kelas KLSR. Dalam bidang akademik, murid-murid sekolah hanya mampu mendapat 1A dalam Peperiksaan Penilaian Darjah Lima pada tahun 1984 iaitu mata Pelajaran Bahasa Malaysia. Dalam kegiatan kokurikulum, murid-murid pernah mengambil bahagian dalam pertandingan kebudayaan dan sukan anjuran MSSR Daerah Mukah.
William Abadie

William Abadie seorang pelakon Perancis yang berlakon dalam tayangan rancangan televisyen dan wayang. Di antaranya, Unfaithful, "Sex and the City": Lights, Camera, Relationship (sebagai Tony), "ER": Makemba, Strip Search, CSI: NY": Fare Game, dan "Ugly Betty": Pilot. Baru-baru ini, dia dikenali dengan lakonannya dalam wayang cerita The Pink Panther sebagai Bizu, seorang pemain bola sepak Perancis. Pada waktu terkini dia sedang berlakon dalam wayang Call of Duty, dan seterusnya Resident Evil: Extinction.
Erro, Navarra

Erro merupakan sebuah kawasan perbandaran yang terletak di Sepanyol dalam wilayah Navarre.
Antena F terbalik

Antena F terbalik ialah sejenis antena yang digunakan dalam komunikasi tanpa wayar.  Ia terdiri daripada antena ekakutub berjalan selari dengan muka tanah dan satah tanah dan diasaskan pada satu hujung.  Antena disuap dari suatu titik perantaraan satu jarak dari hujung yang diasaskan itu.  Reka bentuknya mempunyai dua kebaikan berbanding yang ekakutub yang mudah: antena ini lebih pendek dan lebih padat, dan padanan galangan dapat dikawal oleh pereka tanpa perlu komponen padanan luaran.
Antena F terbalik kali pertama difikikan pada 1950-an sebagai suatu antena wayar bengkok.  Walau bagaimanapun, kegunaan meluasnya adalah sebagai antena F terbalik menyatah (PIFA; bahasa Inggeris: planar inverted-F antenna) dalam peranti tanpa wayar mudah alih kerana sifat jimat ruangnya.  PIFA dapat dicetak menggunakan format mikrojalur, teknologi yang digunakan meluas yang membenarkan komponen RF tercetak untuk dikilangkan sebahagian daripada papan litar tercetak sama yang digunakan untuk memasang komponen lain.
PIFA ialah kelainan antena tampal.  Banyak kelainan ini, dan bentuk lain F terbalik, wujud yang melaksanakan antena jalur lebar atau berbilang jalur.  Teknik termasuk alat resonans berganding dan penambahan slot.
Masjid Kampung Tanjung Putat

Pentadbiran

Masjid Kampung Tanjung Putat memiliki nombor pendaftaran masjid No Daftar: MY-11-HTR-00184.
Les Barthes

Les Barthes ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Higroskopi

Higroskopi adalah kemampuan suatu bahan untuk menyerap molekul air dari lingkungannya baik melalui serapan atau jerapan. Suatu bahan disebut higroskopik jika bahan itu mempunyai kemampuan menyerap molekul air yang baik. Contoh zat-zat higroskopik adalah madu, gliserin, etanol, metanol, asid sulfat pekat, dan natrium hidroksida pekat. Kalsium klorida merupakan bahan yang sangat higroskopi, sehingga kalsium klorida akan larut dalam molekul-molekul air yang diserapnya. Fenomena tersebut disebut juga sejenis pelembapcairan. Disebabkan bahan-bahan higroskopik memiliki afiniti yang kuat terhadap kelembapan udara, biasanya mereka disimpan dalam bekas tertutup. Beberapa bahan higroskopik juga ditambahkan pada makanan atau bahan-bahan tertentu untuk menjaga kelembapannya. Bahan-bahan ini disebut pelembap.
Setiap bahan memiliki sifat higroskopi yang berbeza-beza. Contoh yang umum adalah pada kulit buku. Seringkali pada tempat yang lembap, kulit sebuah buku melengkung. Hal ini disebabkan bahagian dalam kulit lebih menyerap kelembapan (lebih higroskopik), daripada bahagian luar, bahagian luar menjadi lebih luas, menyebabkan tegangan yang membengkokkan kulit tersebut keluar. Fenomena ini mirip dengan fenomena dwilogam. Pengaruh kelembapan udara terhadap keadaan suatu bahan dapat dinyatakan dalam pekali pengembangan higroskopik atau pekali pengecutan higroskopik. Perbezaan kedua-dua pekali ini terletak pada tanda positif dan negatif yang digunakan.
Épineu-le-Chevreuil

Épineu-le-Chevreuil merupakan sebuah komun di jabatan Pays-de-la-Loire di barat-laut Perancis.
Tokyo Metro

Organisasi

Tokyo Metro dikendalikan oleh Tokyo Metro Co., Ltd. (東京地下鉄株式会社 Tōkyō Chikatetsu Kabushiki-gaisha), sebuah syarikat swasta yang dimiliki bersama oleh kerajaan Jepun dan kerajaan Metropolitan Tokyo.
Syarikat ini menggantikan Lembaga Transit aliran Teito (帝都高速度交通営団 Teito Kōsokudo Kōtsū Eidan) atau lebih dikenali sebagai Eidan atau TRTA sejak 1 April 2004. TRTA telah ditadbir oleh Kementerian Tanah, Infrastruktur dan Pengangkutan Jepun. Ia dibiayai bersama oleh kerajaan pusat dan metropolitan. Ia telah ditubuhkan pada tahun 1941 atau seawal 1927.
Pengendali kereta bawah tanah yang lain ialah Biro Pengangkutan Metropolitan Tokyo (Toei), yang dimiliki sepenuhnya oleh kerajaan Tokyo. Kereta api Metro dan Toei membentuk rangkaian yang berasingan. Pas kereta api prabayar boleh bertukar ganti antara kedua-dua rangkaian. Namun tambang dinilai secara berasingan.

Aliran kereta api

Tokyo Metro mempunyai sembilan buah laluan (aliran) kereta api dengan panjang keseluruhannya adalah 195.1 kilometer (121.2 mi).
Noorkhiriah

Kehidupan peribadi

Noorkhiriah berkahwin dengan Azfaizul Ahtan pada 11 November 2006 dan dikurniakan dua cahaya mata lelaki iaitu Muhammad Hudhaifah dan Muhammad Yusoff.
Kampung Simpang Empat Gunong

Poskod

Poskod yang digunakan di Kampung Simpang Empat Gunong, Alor Setar, Kedah adalah 05150.
Sekolah Jenis Kebangsaan (Cina) Hua Min

Alamat

SJKC Hua Min, Sungai Karangan
09410 Padang Serai
Kedah
Hikone, Shiga

Geografi

Hikone terletak di pusat wilayah Shiga dan berkedudukan di tebing timur Tasik Biwa. Sungai-sungai yang mengalir di Hikone termasuklah Sungai Seri, Inukami, Uso dan Echi yang mengalir ke Tasik Biwa.